Songs.
131.
Song fo sing wen you go up to da Temple Fo God, one David kine song Eh! You Da One In Charge! I no mo one big head, I no ack high makamaka. I no try fo do big kine tings, O tings dat stay so awesome I no can handle. 
I make shua notting bodda me Fo me res inside, Jalike one small kid stay quiet Wen he stay wit his muddah. Inside, I feel jalike dat small kid. 
You Israel peopo, Wait fo Da One In Charge help you, Cuz you know he goin help you, Now an foeva. 
